
REFERAT DE APROBARE NR. 2098 /13.03.2024
LA PROIECTUL DE HOTĂRÂRE PRIVIND   ALOCAREA UNOR SUME DIN BUGETUL LOCAL AL COMUNEI CUZA VODĂ CĂTRE   BISERICA  PAROHIALĂ ORTODOXĂ CUZA VODĂ 



	În conformitate cu prevederile art. 3, alin. (3), din O.G. Nr. 82/2001 republicată privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările şi completările ulterioare: „De la bugetele locale se pot aloca fonduri pentru completarea fondurilor proprii necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea ori repararea lăcaşurilor de cult şi pentru conservarea şi întreţinerea bunurilor aparţinând cultelor şi care fac parte din patrimoniul cultural naţional mobil, pentru amenajarea şi întreţinerea muzeelor cultural-religioase, pentru construirea şi repararea sediilor administrative ale eparhiilor sau ale centrelor de cult, a sediilor unităţilor de învăţământ teologic proprietate a cultelor recunoscute, pentru construirea, amenajarea şi repararea clădirilor având destinaţia de aşezăminte de asistenţă socială şi medicală ale unităţilor de cult, precum şi pentru activităţile de asistenţă socială şi medicală susţinute de acestea.”     Acordarea unui sprijin financiar se realizează prin hotărâre a Consiliului Local, de la bugetul local, la solicitarea unităţii de cult, pe baza cererilor primite şi în baza documentelor prevazute la art. 14 din H. G. nr. 1.470 din 12 decembrie 2002 republicată privind aprobarea Normelor metodologice pentru aplicarea prevederilor Ordonanţei Guvernului nr. 82/2001 republicată  privind stabilirea unor forme de sprijin financiar pentru unităţile de cult aparţinând cultelor religioase recunoscute din România, cu modificările și completările ulterioare. Având în vedere faptul că unităţile de cult nu dispun de fonduri suficiente, propunem alocarea din bugetul local pentru completarea fondurilor proprii ale unităţi de cult din comuna  Cuza Vodă în  sumă de 7.000 lei pentru  achiziționare  capac  frigorific  funarar.
                 Ca urmare, în conformitate cu prevederile art. 136, alin. (6) din O.U.G. nr. 57/2019 privind Codul Administrativ, cu modificările şi completările ulterioare, propun următorul proiect de hotărâre: "Proiect de hotărâre cu privire la alocarea unor sume din bugetul local al comunei Cuza Vodă către   Biserica  Parohială Ortodoxă Cuza Vodă .

